ליל בייבי

דומיניק ארמני ג'ונס (באנגלית: Dominique Armani Jones; נולד ב-3 בדצמבר 1994), ידוע בשם הבמה ליל בייבי (Lil Baby), הוא ראפר, זמר ופזמונאי אמריקאי.

== ראשית חייו ==
דומיניק ג'ונס נולד באטלנטה, ג'ורג'יה בשכונת אוקלנד סיטי.<ref></ref> אביו עזב את משפחתו והשאיר את אמו היחידה לגדל אותו ואת שתי אחיותיו בגיל שנתיים. בעוד שהוא לא נאבק בלימודים, ג'ונס היה מסתבך שוב ושוב וכתוצאה מכך נשר מהלימודים בבית ספר התיכון בוקר ט. וושינגטון בכיתה ט'.

בתחילת 2012 הואשם בגין החזקה בכוונה למכור, והאשמות נוספות. עורך דינו דחק בו לבצע הסדר טיעון לשנתיים, אך ג'ונס סירב ורכש עורך דין חדש, מה שהציב את ג'ונס בתוכנית מיוחדת שתחזיק אותו רק למשך שנה.<ref></ref> תוך כדי תוכנית זו, הסתכסך עם אסיר לבן בשל הערות גזעניות. לאחר מכן, גזר הדין של ג'ונס הוחלף בעסקה המקורית לשנתיים. מאוחר יותר בשנת 2013, הואשם בהחזקת מריחואנה. בשנת 2014, הוא נעצר שוב והואשם בהחזקת מריחואנה בכוונה למכור. לאחר שנכנס לבית הסוהר למשך שנתיים, הוא החל את קריירת הראפ שלו.<ref name="Lil Baby Harder Than Ever Review2"></ref><ref></ref>

== קריירה ==
זמן קצר לאחר שחרורו מהכלא, באפריל 2017 הוציא ליל בייבי את המיקסטייפ הראשון שלו, Perfect Timing. הוא הוציא את המיקסטייפ הזה בהדרכה מוזיקלית של הראפר ועמיתו יליד אטלנטה יאנג ת'אג. במיקסטייפ התארחו בין היתר יאנג ת'אג וליל יאכטי, ואמנים מחתרתיים נוספים. זמן קצר לאחר מכן, ב-18 ביולי 2017 הוציא לאור את המיקסטייפ השני שלו, Harder Than Hard.

לאחר יציאתם של מספר מיקסטייפים, ב-2018 הוציא ליל בייבי את אלבום הבכורה שלו, Harder Than Ever, הכולל הופעות אורח של דרייק, יאנג ת'אג, אופסט ועוד. האלבום זכה להצלחה רבה ונחשב כפריצת דרכו של ליל בייבי, כאשר הגיע למקום ה-3 בבילבורד 200 וזכה במעמד "אלבום פלטינה" מטעם איגוד תעשיית ההקלטות האמריקאי.<ref></ref> זמן קצר לאחר יציאת אלבום הבכורה שלו, הוציא ליל בייבי מיקסטייפ משותף עם הראפר גאנה, Drip Harder. המיקסטייפ זכה במעמד "אלבום פלטינה" מטעם איגוד תעשיית ההקלטות האמריקאי וזכה לשבחים רבים מהמבקרים.<ref></ref><ref></ref>

ב-28 בפברואר 2020, הוציא את אלבום האולפן השני שלו, My Turn.<ref></ref> האלבום הגיע בשיאו למקום הראשון בבילבורד 200, והפך לאלבום הראשון של ליל בייבי לעשות זאת,<ref></ref> ואף היה לאלבום רב-הפלטינה היחיד משנת 2020, על פי נתוני איגוד תעשיית ההקלטות האמריקאי. ביוני, הוציא ליל בייבי את "The Bigger Picture", שיר מחאה שיצא בעקבות מחאות ג'ורג' פלויד והגיע למקום השלישי במצעד הבילבורד הוט 100.<ref></ref> השיר נכלל במהדורת הדלוקס של My Turn. באוקטובר, השתתף בשיר "For the Night" של פופ סמוק, מתוך האלבום של סמוק לאחר מותו, Shoot for the Stars, Aim for the Moon, לצד הראפר דה-בייבי, שהגיע למקום השישי במצעד הבילבורד הוט 100.

בפברואר 2021 השתתף בשירו של הראפר דרייק, "Wants and Needs", מתוך המיני-אלבום Scary Hours 2, שהגיע היישר אל המקום השני במצעד הבילבורד הוט 100. בהמשך השנה, יצא שירו של הראפר ג'יי קול, "Pride Is the Devil", מתוך האלבום The Off-Season, בו משתתף ליל בייבי, שהגיע למקום השביעי במצעד. ב-4 ביוני 2021 הוציא יחד עם הראפר ליל דורק את אלבומם המשותף, The Voice of the Heroes.

ב-23 במאי 2024 השתתף בסינגל "Band4Band" של סנטרל סי, שהגיע למקום ה-22 במצעד בילבורד הוט 100.

== חיים אישיים ==
בשנת 2016, ג'ונס החל לצאת עם ג'יידה צ'יבס, וב-18 בפברואר 2019 נולד בנם הבכור.<ref></ref>

== דיסקוגרפיה ==
=== אלבומי אולפן ===
* 2018: Harder Than Ever
* 2020: My Turn
* 2022: It's Only Me

=== אלבומים משותפים ===
* 2021: The Voice of the Heroes <small>(עם ליל דורק)</small>

=== מיקסטייפים ===
* 2017: Perfect Timing
* 2017: Harder Than Hard
* 2017: 2 The Hard Way
* 2017: Too Hard
* 2018: Drip Harder <small>(עם גאנה)</small>
* 2018: Street Gossip

== קישורים חיצוניים ==

* 

== הערות שוליים ==

*
קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:זוכי פרס גראמי
קטגוריה:זוכי פרס הווידאו קליפים של MTV: אישים
קטגוריה:אמריקאים שהופיעו ברשימת טיים 100 נקסט
קטגוריה:פורבס 30Under30
קטגוריה:אמנים אמריקאים הידועים בשם במה
קטגוריה:זוכי פרסי ה-BET: מוזיקה: תגלית השנה
קטגוריה:זוכי פרסי ה-BET: מוזיקה: זמר ההיפ-הופ הטוב ביותר
קטגוריה:אמריקאים שנולדו ב-1994